**RIADIACI ORGÁN PRE OPERAČNÝ PROGRAM EFEKTÍVNA VEREJNÁ SPRÁVA**

MINISTERSTVO VNÚTRA SLOVENSKEJ REPUBLIKY

Pribinova 2, 812 72 Bratislava

ŽIADATEĽ NÁRODNÉHO PROJEKTU – VYHLASOVATEĽ VEREJNEJ VÝZVY:

**AKADÉMIA POLICAJNÉHO ZBORU V BRATISLAVE**

**Sklabinská 8414/1, 835 17 Bratislava – Rača**

***Bratislava, 5. júna 2018***

***Verejná výzva***

***na výber partnera národného projektu „Systematická podpora v boji proti prejavom extrémizmu a šíreniu propagandy v Slovenskej republike“***

1. **Cieľ partnerstva:**

*V nadväznosti na vytýčené ciele národného projektu (Zámer národného projektu – príloha č. 3), ktorým sú riešenie výskumno-analytických zadaní a zvýšenie informovanosti dotknutých zamestnancov orgánov verejnej správy ako aj širokej verejnosti o negatívnych následkoch prejavov extrémizmu, terorizmu a šírenia propagandy, vrátane informovania a prevencie pred týmito javmi, je ďalším zámerom národného projektu aj podpora kritickej cieľovej skupiny zamestnancov verejnej správy – pedagogických zamestnancov stredných škôl z vybraných oblastí vyučovacích predmetov v rámci riešenej problematiky.*

1. **Subjekt oprávneného partnera:**

*Inštitúcia realizujúca na svojich odborných úsekoch celoživotné vzdelávanie (najmä vysokoškolské a ďalšie vzdelávanie, napr. kontinuálne vzdelávanie) a nezávislý výskum[[1]](#footnote-1) v akreditovaných vedných odboroch[[2]](#footnote-2) a špecializáciách, resp. v príbuzných oblastiach:*

* ***humanitných vied a umenia:***
* *filozofia,*
* *história,*
* *všeobecné dejiny,*
* *slovenské dejiny,*
* *pomocné vedy historické,*
* *etika,*
* *žurnalistika*
* ***sociálnych, ekonomických a právnych vied:***
* *sociológia,*
* *sociálna antropológia,*
* *psychológia,*
* *pedagogická, poradenská a školská psychológia*
* *medzinárodné vzťahy,*
* *politológia,*
* ***výchovy a vzdelávania:***
* *učiteľstvo akademických predmetov,*
* *učiteľstvo profesijných predmetov a praktickej prípravy,*
* *odborová didaktika,*
* *učiteľstvo profesijných predmetov a praktickej prípravy,*
* *andragogika.*

*Inštitúcia preukáže svoju spôsobilosť akreditáciou minimálne jedného študijného programu III. stupňa (PhD.) vysokoškolského štúdia v každej z vymedzených oblastí vedných odborov:*

* *humanitných vied a umenia,*
* *sociálnych, ekonomických a právnych vied,*
* *výchovy a vzdelávania*

*Inštitúcia preukáže, že sa zároveň preukázateľne vo vymedzených odboroch a špecializáciách zaoberá tvorbou vzdelávacích programov.*

*Uchádzač musí preukázateľne vedieť v súlade so zákonom č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z.z. poskytovať rozširujúce štúdium pedagogickým zamestnancom s vysokoškolským vzdelaním vo vzdelávacích programoch rozširujúceho štúdia, ktoré majú akreditované ako študijné programy druhého stupňa vysokoškolského vzdelávania v príslušných študijných odboroch. Rozširujúcim štúdiom si pedagogický zamestnanec rozširuje kvalifikačný predpoklad v rámci dosiahnutého stupňa vzdelania na výkon pedagogickej činnosti ďalších podkategórií v rámci kategórie učiteľ a na vyučovanie ďalšieho aprobačného predmetu alebo predmetov študijného odboru.*

1. **Predmet spolupráce z partnerom:**

*Inštitúcia zrealizuje aplikovaný výskum najmä v nasledujúcich častiach:*

* *zhodnotenie celkovej situácie vývoja problematiky prejavov extrémizmu, terorizmu a šírenia propagandy (najmä v novodobých dejinách od prelomu 19. a 20. storočia) ako aj návrh opatrení z pohľadu zamerania humanitných, sociálnych a výchovno-vzdelávacích vied;*
* *analýza a posúdenie obsahu vzdelávacích programov prierezovo cez celý systém celoživotného vzdelávania v SR (s akcentom na základné a najmä stredné školy), v ktorom identifikuje kľúčové vyučovacie predmety, v rámci ktorých sa uplatnia závery z navrhnutej koncepcie vzdelávania vo vymedzenej oblasti národného projektu (ako výsledku vedecko-výskumnej činnosti) v oblasti eliminácie a predchádzaniu prejavom extrémizmu, terorizmu a podmienok pre šírenie propagandy. Následne partner realizuje vzdelávanie v aktualizovaných / nových programoch ďalšieho vzdelávania kritickej cieľovej skupiny - pedagogických zamestnancov (stredných škôl) v očakávanom rozsahu minimálne 1 000 osôb.*

1. **Výber partnera národného projektu**

*Partner pre účely realizácie ďalšieho vzdelávania pedagogických zamestnancov bude vybraný na základe posúdenia predloženého projektového návrhu a naplnenia vylučovacích a hodnotiacich kritérií definovaných odbornou komisiou prijímateľa zloženou minimálne z 5 členov menovaných štatutárnym orgánom prijímateľa.*

***Detailné špecifikovanie podmienok spolupráce medzi partnermi bude upravené v zmluve o partnerstve, ktorá bude upravovať vzájomné práva a povinnosti partnerov (hlavného partnera ako žiadateľa/prijímateľa – Akadémiu Policajného zboru v Bratislave a partnera výskumno-vzdelávaciu inštitúciu).***

* 1. ***Projekt***

*Uchádzač o partnerstvo v národnom projekte spracuje projekt (vzor - príloha č. 1) v súlade s vecným zameraním výskumu (príloha č. 2) a rozpracuje podrobne predmet spolupráce (vrátane príslušných častí realizovaného výskumu) uvedený v bode 3. verejnej výzvy a to s ohľadom na nasledovné aspekty:*

* *garantovanie vysokej úrovne participácie (so žiadateľom APZ ako aj ostatnými partnermi národného projektu – MŠVVaŠ SR a MV SR) na spoločných projektových úlohách vrátane riešenia príslušných projektových výskumno-analytických úloh,*
* *realizácia analýzy a vymedzenie cieľových a obzvlášť zraniteľných skupín obyvateľstva, na ktoré budú zamerané pripravované osvetové a vzdelávacie programy, vrátane programov celoživotného vzdelávania vo vymedzenej oblasti problematiky,*
* *tvorba osnov osvetových a vzdelávacích programov v súlade s cieľmi projektu,*
* *vytvorenia vhodného systému na efektívne zaradenie osvetových a vzdelávacích programov a programov celoživotného vzdelávania, ktoré zavádzajú moderné a inovatívne postupy do praxe;*
* *vytvorenia preventívnych programov špecializovaných na požiadavky cieľových a obzvlášť zraniteľných skupín obyvateľstva;*
* *realizácia všetkých projektových úloh v súlade s požiadavkou zabezpečenia dlhodobej budúcej udržateľnosti projektových aktivít.*

*Po spracovaní koncepcie vzdelávania ako aj zabezpečení podkladov pre aktualizáciu školských vzdelávacích programov (v spolupráci so žiadateľom a gestorom rezortom Ministerstvo školstva, vedy, výskumu a športu SR) zabezpečí partner vzdelávanie kritickej cieľovej skupiny – vybraných pedagogických zamestnancov (stredných škôl).*

*Predpokladaná dĺžka realizácie základnej časti vedecko-výskumnej úlohy (vedúcej k tvorbe koncepcie vzdelávania) sa predpokladá na 24 až 30 mesiacov. Ďalšie parciálne vedecko-výskumné činnosti hlavného partnera ako aj partnera (napr. v oblasti problematiky šírenia dezinformácií) budú prebiehať počas celej doby realizácie projektu (cca 48 mesiacov).*

*Uchádzač v projekte navrhne riešenie celoplošného (celé územie SR) vzdelávania dotknutej cieľovej skupiny (predpokladá sa účasť 2-3 pedagogických zamestnancov za vzdelávaciu inštitúciu v rozsahu asi 1 000 osôb) jednak z organizačného hľadiska (priestorového, technického) ako aj časového hľadiska (predpokladané trvanie môže byť maximálne v rozmedzí 1/2020 - 12/2021).*

*Uchádzač v projekte ďalej zhodnotí odborné predpoklady zodpovedného riešiteľa (vedúceho pracovníka) ako aj odborné predpoklady riešiteľského kolektívu v súlade so vzorom a náplňou hlavného výskumu realizovaného pod gesciou žiadateľa – hlavného partnera.*

*Uchádzač v projekte zhodnotí nákladové potreby vedecko-výskumného tímu ako aj potreby vyplývajúce zo zabezpečenia vzdelávania určenej cieľovej skupiny. Náhrady (osobných a cestovných nákladov) vymedzenej cieľovej skupiny – pedagogických zamestnancov stredných škôl budú financované z rozpočtu žiadateľa – hlavného partnera.*

Predpokladá sa na strane partnera účasť asi 10 odborných zamestnancov (odborníkov a expertov) a jedného administratívneho pracovníka v ekvivalente plného (100% - ného) pracovného úväzku.

***Vypracovaný projekt zašle inštitúcia najneskôr do 25. júna 2018 na adresu AKADÉMIA POLICAJNÉHO ZBORU V BRATISLAVE, Sklabinská 8414/1, 835 17 Bratislava – Rača.***

***Vyhlasovateľ za účelom adresného doručenia písomnosti odporúča označiť obálku s projektom „Verejná výzva na výber partnera národného projektu Systematická podpora v boji proti prejavom extrémizmu a šíreniu propagandy v Slovenskej republike“.***

* 1. ***Oblasť hodnotenia a kritérií***

***K.1 Vylučovacie kritériá***

*Uchádzač tieto kritériá naplní ako minimálnu podmienku. Vylučovacie kritéria obsiahnu minimálne nasledujúce oblasti:*

1. *opis kompetencií a ich dokladovanie týkajúcich sa subjektu oprávneného partnera v zmysle minimálnych podmienok uvedených v bode 2. verejnej výzvy;*
2. *počet publikácií (v zmysle Kategórií publikačnej činnosti sledované MŠVVaŠ SR) vo vybraných oblastiach vedných disciplín sociológie, pedagogiky, histórie, etiky, politológie a v príbuzných oblastiach za sledované obdobie posledných 3-ch kalendárnych rokov – minimálne 1500.*
3. *počet riešených vedeckých projektov (VEGA, KEGA, VUGA, APVV a iné ... ) vo vybraných oblastiach vedných disciplín sociológie, pedagogiky, histórie, etiky, politológie a v príbuzných oblastiach za sledované obdobie posledných 3-ch kalendárnych rokov – minimálne 25;*

***K.2 Hodnotiace kritériá a metodika hodnotenia***

*Hodnotiace kritériá sú definované s ohľadom na potreby vyplývajúce z úloh aplikovaného výskumu v rámci národného projektu, ktoré určia rámce, priority a záväzný obsah, ktorý bude potrebné začleniť do vzdelávacích programov ďalšieho vzdelávania pedagogických zamestnancov. Hodnotiace kritériá obsiahnu minimálne nasledujúce oblasti:*

1. *hodnotenie predloženého projektu (K1);*
2. *počet odborných zamestnancov (psychológ, školský psychológ, špeciálny pedagóg, školský špeciálny pedagóg), ktorí v sledovanom období absolvovali vzdelávací program partnera - celkový počet (K2);*
3. *počet pedagogických zamestnancov vo vybraných oblastiach sociológie, pedagogiky, histórie, etiky, politológie a v príbuzných disciplínach, ktorí v sledovanom období absolvovali vzdelávací program partnera - celkový počet (K3);*
4. *počet akreditovaných programov ďalšieho vzdelávania uchádzača vo vybraných oblastiach sociológie, pedagogiky, histórie, etiky, politológie a v príbuzných disciplínach (podľa definície uvedenej v bode 2. verejnej výzvy) za sledované obdobie (K4);*

*Váhy medzi kritériami hodnotenia predloženého projektu (oblasť č. 1) a ostatnými kritériami (oblasť č. 2,3,4) budú rozdelené v pomere 1:1 (50% váha pre oblasť č. 1 a 50% váha pre oblasť č. 2,3 a 4 spolu).*

*Celkové hodnotenie bude realizované na základe nasledovného vzťahu (príloha č.4 výzvy):*

*kde je:*

*Hi – hodnotenie i-teho uchádzača (v %),*

*kij – konkrétna hodnota naplnenia kritéria Kj (j= 1, 2, 3, 4) i-tym uchádzačom,*

*kj max – maximálna hodnota kritéria Kj.*

*Kritérium K1 je zložený ukazovateľ hodnotenia predloženého projektu určený na základe nasledovného vzťahu:*

*kde je:*

*K1i – hodnota kritéria K1 i-teho uchádzača,*

*pij – konkrétna hodnota naplnenia kritéria Pj (j= 1, 2, 3) i-tym uchádzačom, pričom:*

*P1 je hodnotenie predloženého projektu z hľadiska vecného obsahu výskumného zámeru, hodnotí komisia – interval* (0;10〉,

*P2 je hodnotenie predloženého projektu z hľadiska obsahu vzdelávacích aktivít, hodnotí komisia – interval* (0;10〉,

*P3 je celková cena za ktorú partner zrealizuje výskumné a vzdelávacie aktivity definované v projekte (v EUR).*

*Vyššie uvedeným postupom hodnotenia bude určené poradie uchádzačov o partnera národného projektu „Systematická podpora v boji proti prejavom extrémizmu a šíreniu propagandy v Slovenskej republike“.*

1. **Prílohy:**

* *1 – VZOR: Projektový zámer partnera projektu;*
* *2 – Vecný zámer výskumu žiadateľa k národnému projektu;*
* *3 – Zámer národného projektu „Systematická podpora v boji proti prejavom extrémizmu a šíreniu propagandy v Slovenskej republike”;*
* *4 – Hodnotiaca tabuľka;*
* *5 – Vzor Zmluvy o partnerstve.*

1. Poznámka: nezávislý výskum vykonávaný v súlade s Oznámením Európskej komisie č. 2014/C 198/01 “Rámec pre štátnu pomoc na výskum, vývoj a inovácie”, kapitola 2.1.1 “Verejné financovanie nehospodárskych činností" [↑](#footnote-ref-1)
2. Zdroj študijných odbor obsahujúci vymedzenie ich predmetu: https://www.portalvs.sk/sk/studijne-odbory?from=menu1 [↑](#footnote-ref-2)