

ZÁMER NÁRODNÉHO PROJEKTU OP EVS

na programové obdobie 2014 – 2020

**Názov národného projektu:**

**Systematická podpora v boji proti prejavom extrémizmu a šíreniu propagandy v Slovenskej republike**

1. Zdôvodnite čo najpodrobnejšie prečo nemôže byť projekt realizovaný prostredníctvom výzvy na predkladanie žiadostí o NFP?

*(napr. porovnanie s realizáciou prostredníctvom dopytovo orientovaného projektu vzhľadom na efektívnejší spôsob napĺňania cieľov OP, efektívnejšie a hospodárnejšie využitie finančných prostriedkov)*

**Nárast prejavov extrémizmu odmietajúceho základy demokratického právneho štátu predstavuje jedno z najvážnejších rizík pre vnútornú bezpečnosť štátu.** Jedným z významných zdrojov šírenia extrémizmu v spoločnosti je aj cieľavedomé a dlhodobé šírenie propagandy, dezinformácií a klamlivých informácií, najmä v prostredí internetu, ktoré tvorí živnú pôdu pre nárast antisystémových, antidemokratických politických postojov, ktoré častokrát prerastajú aj do násilných trestných činov.

**V súčasnej dobe je na centrálnej ako aj regionálnej úrovni bezpečnostný manažment v oblasti identifikácie a riešenia hrozieb prejavov extrémizmu a šírenia propagandy na nedostatočnej úrovni, pričom vo väčšine neštátnych inštitúcii – najmä miestna a regionálna samospráva – je táto činnosť okrajovou a nereflektovanou oblasťou bezpečnosti.**

Komplexné ponímanie danej problematiky je kvalitným predpokladom pre elimináciu prejavov extrémizmu, terorizmu a šírenia propagandy v celej spoločnosti. Z uvedeného dôvodu je nevyhnutné vypracovať jednotné metodické postupy a návrhy adekvátnych, účinných nástrojov pre riešenie a potláčanie negatívnych prejavov v spoločnosti pre danú oblasť problematiky.

Implementáciu metodických postupov je preto dôležité uskutočniť a presadzovať od centrálne riadených bezpečnostných zložiek štátu až po najmenšie samosprávne jednotky v regiónoch, tak aby boli všetky zložky verejnej správy primerane schopné v rámci svojho bezpečnostného manažmentu vypracovať interné postupy pre danú oblasť s príslušnou odbornou schopnosťou a kvalitou.

Ak sa zameriame na danú problematiku cez pohľad bezpečnosti obyvateľstva je v najvyššej miere neprípustné, aby problematiku riešili výhradne špecialisti na úrovni úzkych odborných kruhov a autorít štátu.

**V súčasnosti nie sú určené jednotné a jednoznačné postupy v oblasti identifikácie a potlačovania prejavov extrémizmu, terorizmu a nástroje strategickej komunikácie potláčajúce šírenie propagandy.** Taktiež nie je stanovená minimálna odborná úroveň bezpečnostného manažmentu, nie sú stanovené príslušné normatívy pre vzdelávanie v danej oblasti, ktoré by stanovili typ požadovaného vzdelania (resp. špecializovaného školenia) odborného personálu a neexistujú postupy pre určenie najefektívnejšieho podania informácií o uvedenom fenoméne cieľovým vrstvám obyvateľstva a širokej verejnosti.

**V tejto súvislosti je zároveň potrebné pripomenúť, že na úrovni Slovenskej republiky existuje dlhodobé poddimenzovanie špecializovaných/dedikovaných analytických kapacít v oblasti tvorby a realizácie politík týkajúcich sa vnútornej bezpečnosti v rámci rezortu Ministerstva vnútra Slovenskej republiky (MV SR).** Delegovaním týchto kompetencií výlučne do pôsobnosti jednotlivých špecializovaných útvarov MV SR (Prezídium Policajného zboru, Hasičský a záchranný zbor, sekcia krízového riadenia MV SR, sekcia informatiky a telekomunikácii a bezpečnosti MV SR, atď.) dochádza k obmedzenému pohľadu na jednotlivé bezpečnostné hrozby a nazeranie na riešenia prizmou jednotlivých služieb a útvarov. V čase kedy narastajú komplexné hrozby prepájajúce viaceré typy ohrození (hybridné hrozby, terorizmus, extrémizmus, migrácia, vnútorná kriminalita) je potrebné aby aj odpoveď verejných politík a ich nositeľov bola rovnako robustná, komplexná a podložená dátami.

**Z hľadiska regionálneho porovnania je Slovenská republika jedinou krajinou Vyšehradskej skupiny štátov, ktorá nemá na úrovni ústredného orgánu štátnej správy vytvorené vlastné analytické kapacity v oblasti vnútornej bezpečnosti.** Na porovnanie možno uviesť, že v Českej republike (ČR) na Ministerství vnitra ČR existuje odbor bezpečnostní politiky s viac než 50 pracovníkmi, ktorý komplexne pokrýva analytické ale aj legislatívne kapacity v oblasti vnútornej bezpečnosti a je tvorcom všetkých relevantných verejných politík v tejto oblasti na celom rezorte vnútra.

**Systematická podpora v boji proti prejavom extrémizmu, terorizmu a šíreniu propagandy v Slovenskej republike predstavuje s ohľadom na výhradnú kompetenciu štátu (Slovenskej republiky) v oblasti ochrany ústavného zriadenia, verejného poriadku, bezpečnosti osôb a majetku výkon verejnej moci, kde nie je možné navrhované aktivity projektu vykonať efektívne v rámci dopytovo orientovaných projektov.**

**Z uvedeného dôvodu zabezpečuje štát realizáciu aktivít národného projektu priamo odbornými kapacitami štátu a to konkrétne Akadémiou Policajného zboru v Bratislave v oblasti výskumu, vývoja a vzdelávania zamestnancov Policajného zboru ako aj ostatnými dotknutými zložkami Ministerstva vnútra Slovenskej republiky, koncepčnú činnosť vo vzťahu k aktualizácii vzdelávacích rámcov na úrovni Slovenskej republiky vykoná v rámci vyhradenej kompetencie Ministerstvo školstva, vedy, výskumu a športu Slovenskej republiky a vzdelávanie kritickej cieľovej skupiny pedagogických zamestnancov stredných škôl v rámci programov ďalšieho alebo celoživotného vzdelávania vykoná na základe verejnej výzvy zrealizovanej žiadateľom Akadémiou Policajného zboru v Bratislave inštitúcia realizujúca na svojich odborných úsekoch celoživotné vzdelávanie a nezávislý výskum[[1]](#footnote-2) v oblasti sociológie, pedagogiky, histórie, etiky a v príbuzných oblastiach vrátane tvorby vzdelávacích programov.**

1. Príslušnosť národného projektu k relevantnej časti operačného programu

|  |  |
| --- | --- |
| Prioritná os | Posilnené inštitucionálne kapacity a efektívna VS |
| Investičná priorita | Investície do inštitucionálnych kapacít a do efektívnosti VS a verejných služieb na národnej, regionálnej a miestnej úrovni v záujme reforiem lepšej právnej úpravy a dobrej správy |
| Špecifický cieľ | * 1. Skvalitnené systémy a optimalizované procesy VS   2. Modernizované ĽZ a zvýšené kompetencie zamestnancov |
| Miesto realizácie projektu (na úrovni kraja) | Celé územie SR |
| Identifikácia hlavných cieľových skupín (ak relevantné) | Občania  Inštitúcie a subjekty verejnej správy |

1. Prijímateľ[[2]](#footnote-3) národného projektu

|  |  |
| --- | --- |
| Dôvod určenia prijímateľa národného projektu[[3]](#footnote-4) | **Prijímateľ - hlavný partner - Akadémia Policajného zboru v Bratislave**  Je jedinečnou vzdelávacou a výskumnou inštitúciou, ktorej hlavným poslaním je rozvíjanie vedeckého poznania v akreditovaných vedných a študijných odboroch - ochrana osôb a majetku a bezpečnostné verejnosprávne služby, kde pripravuje vysokoškolsky kvalifikovaných a profesionálne zdatných odborníkov pre útvary Policajného zboru ako súčasti Ministerstva vnútra Slovenskej republiky. Ďalej zabezpečuje ďalšie vzdelávanie a uskutočňuje vedeckú výchovu, rigorózne, habilitačné a inauguračné konanie v uvedených odboroch.  **Akadémia Policaného zboru v Bratislave (APZ)** je zriadená zákonným opatrením Predsedníctva Slovenskej národnej rady č. 370/1992, jej právne postavenie je vymedzené **ako** **štátna vysoká škola** univerzitného typu v zmysle zákona č. 131/2002 Z. z. o vysokých školách a o zmene a doplnení niektorých zákonov, v znení neskorších predpisov.  Vo vzťahu k výhradnej kompetencii štátu v oblasti **ochrany ústavného zriadenia, verejného poriadku, bezpečnosti osôb a majetku,** ktorej nositeľom je v súlade s § 11 zákona č. 575/2001 Z.z. o organizácii činnosti vlády a organizácii ústrednej štátnej správy Ministerstvo vnútra Slovenskej republiky, vykonáva vyhradené vzdelávacie a vedecko-výskumné činnosti Akadémia Policajného zboru v Bratislave, ktorá je zriadená v zmysle § 44 zákona č. 131/2002 Z.z. o vysokých školách a o zmene a doplnení niektorých zákonov ako policajná vysoká škola, ktorá je štátna rozpočtová organizácia v pôsobnosti Ministerstva vnútra Slovenskej republiky.  V rámci navrhovaného národného projektu rieši žiadateľ aplikovaný výskum (koncepcie a metodiky) vo vymedzených oblastiach národného projektu a následne zrealizuje vzdelávanie odborných zložiek Ministerstva vnútra Slovenskej republiky (predovšetkým príslušníkov Policajného zboru). |
| Má prijímateľ osobitné, jedinečné kompetencie na implementáciu aktivít národného projektu priamo  zo zákona, osobitných právnych predpisov, resp. je uvedený priamo  v príslušnom operačnom programe? | Áno  Vymedzenie je v súlade s legislatívnym rámcom uvedeným v dôvode určenia prijímateľa národného projektu.  Dotknuté ďalšie akty:   * Národný akčný plán boja proti terorizmu na roky 2015 – 2018 schválený uznesením vlády SR č. 213/2015; * Koncepcia boja proti extrémizmu na roky 2015 – 2019 schválená uznesením vlády SR č. 129/2015; * Akčný plán predchádzania a eliminácie rasizmu, xenofóbie, antisemitizmu a ostatných foriem intolerancie na roky 2016 - 2018 schválený uznesením č. 12/2016 vládou SR; * Zákon č. 300/2005 Z. z. „Trestný zákon“ najmä v nadväznosti na aktualizáciu vyplývajúcu zo zákona č. 316/2016 Z. z. o uznávaní a výkone majetkového rozhodnutia vydaného v trestnom konaní v Európskej únii a o zmene a doplnení niektorých zákonov. |
| Obchodné meno/názov (aj názov sekcie ak relevantné) | Akadémia Policajného zboru v Bratislave |
| Sídlo | Sklabinská 1, 835 17 Bratislava, Slovenská republika |
| IČO | 00735 779 |

1. Partner, ktorý sa bude zúčastňovať realizácie národného projektu (ak relevantné)

|  |  |
| --- | --- |
| Zdôvodnenie potreby partnera národného projektu (ak relevantné)[[4]](#footnote-5) | **Partner - Ministerstvo vnútra Slovenskej republiky (MV SR)** a Policajný zbor (PZ) v rámci štruktúry ministerstva v súlade s § 11 zákona č. 575/2001 Z.z. o organizácii činnosti vlády a organizácii ústrednej štátnej správy je ústredným orgánom pre ochranu ústavného zriadenia, verejného poriadku, bezpečnosti osôb a majetku, koordináciu výkonu štátnej správy uskutočňovanej obcami, vyššími územnými celkami a orgánmi miestnej štátnej správy, Policajný zbor, koordináciu vzdelávania zamestnancov obcí a vyšších územných celkov plniacich úlohy štátnej správy.  Partner vo vzťahu k politikám vnútornej bezpečnosti štátu vykoná podporu výskumu žiadateľovi a následne realizáciu metodík a postupov vo vymedzených oblastiach národného projektu v praxi vrátane podory vzdelávania odborných zložiek Ministerstva vnútra Slovenskej republiky (predovšetkým príslušníkov Policajného zboru). |
| Kritériá pre výber partnera [[5]](#footnote-6) | N/A – neuplatňujú sa |
| Má partner monopolné postavenie  na implementáciu týchto aktivít? (áno/nie) Ak áno, na akom základe? | Áno  Ministerstvo vnútra Slovenskej republiky a Policajný zbor sú v súlade s vymedzeným právnym rámcom vykonávateľom verejnej moci.  Ďalšia legislatíva:   * zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, * zákon č. 42/1994 Z. z. o civilnej ochrane obyvateľstva, * zákon č. 7/2010 Z. z. o ochrane pred povodňami, * zákon č. 387/2002 Z. z. o riadení štátu v krízových situáciách mimo času vojny a vojnového stavu. |
| Obchodné meno/názov | Ministerstvo vnútra Slovenskej republiky |
| Sídlo | Pribinova 2, 812 72 Bratislava, Slovenská republika |
| IČO | 00151866 |

|  |  |
| --- | --- |
| Zdôvodnenie potreby partnera národného projektu (ak relevantné)[[6]](#footnote-7) | **Partner - Ministerstvo školstva, vedy, výskumu a športu Slovenskej republiky (MŠVVŠ SR)** (resp. rozpočtové a príspevkové organizácie na odborných úsekoch projektu) v súlade s § 17 zákona č. 575/2001 Z.z. o organizácii činnosti vlády a organizácii ústrednej štátnej správy je ústredným orgánom pre materské školy, základné školy, stredné školy, základné umelecké školy, jazykové školy a vysoké školy, celoživotné vzdelávanie, štátnu starostlivosť o mládež a šport.  V rámci projektu zabezpečí partner aktualizáciu vzdelávacích rámcov na úrovni Slovenskej republiky predovšetkým v rámci programov regionálnej výchovy a vzdelávania (primárne, sekundárne) a programov ďalšieho a celoživotného vzdelávania. |
| Kritériá pre výber partnera [[7]](#footnote-8) | N/A – neuplatňujú sa |
| Má partner monopolné postavenie  na implementáciu týchto aktivít? (áno/nie) Ak áno, na akom základe? | Áno  Ministerstvo školstva, vedy, výskumu a športu Slovenskej republiky je v súlade s vymedzeným právnym rámcom vykonávateľom verejnej moci.  Ďalšia legislatíva a akty:  https://www.minedu.sk/203-sk/legislativa/ |
| Obchodné meno/názov | Ministerstvo školstva, vedy, výskumu a športu Slovenskej republiky |
| Sídlo | Stromová 1, 813 30 Bratislava, Slovenská republika |
| IČO | 00164381 |

|  |  |
| --- | --- |
| Zdôvodnenie potreby partnera národného projektu (ak relevantné)[[8]](#footnote-9) | **Partner - Inštitúcia realizujúca na svojich odborných úsekoch celoživotné vzdelávanie a nezávislý výskum**v oblasti sociológie, pedagogiky, histórie, etiky a v príbuzných oblastiach vrátane tvorby vzdelávacích programov.  Inštitúcia zrealizuje vzdelávanie v aktualizovaných / nových programoch ďalšieho / celoživotného vzdelávania kritickej cieľovej skupiny pedagogických zamestnancov (stredných škôl). |
| Kritériá pre výber partnera [[9]](#footnote-10) | Výber partnera na základe verejnej výzvy (oblasti kritérií sú uvedené v prílohe k zámeru národného projektu č. 1).  Relevantné inštitúcie založené napr. podľa zákona č. 133/2002 Z. z. o Slovenskej akadémii vied, zákona č. 131/2002 Z. z. o vysokých školách a o zmene a doplnení niektorých zákonov, resp. inštitúcie založené ako rozpočtová alebo príspevková organizácia štátu realizujúca na svojich odborných úsekoch celoživotné vzdelávanie a nezávislý výskum. |
| Má partner monopolné postavenie  na implementáciu týchto aktivít? (áno/nie) Ak áno, na akom základe? | Nie |
| Obchodné meno/názov | N/A – neuplatňujú sa |
| Sídlo | N/A – neuplatňujú sa |
| IČO | N/A – neuplatňujú sa |

*V prípade viacerých partnerov, doplňte údaje za každého partnera.*

1. Predpokladaný časový rámec

Dátumy v tabuľke nižšie nie sú záväzné, ale predstavujú vhodný a žiadúci časový rámec   
pre zabezpečenie procesov, vedúcich k realizácii národného projektu.

|  |  |
| --- | --- |
| Dátum vyhlásenia vyzvania vo formáte Mesiac/Rok | 05/2018 |
| Uveďte plánovaný štvrťrok podpísania zmluvy o NFP s prijímateľom | 3Q/2018 |
| Uveďte plánovaný štvrťrok spustenia realizácie projektu | 2Q/2018 (realizácia hlavnej aktivity projektu) |
| Predpokladaná doba realizácie projektu v mesiacoch | 48 |

1. Finančný rámec

|  |  |
| --- | --- |
| Alokácia na vyzvanie (zdroj EÚ a ŠR) | 8 700 000,00€ |
| Celkové oprávnené výdavky projektu | 8 700 000,00€ |
| Vlastné zdroje prijímateľa | - |

1. Východiskový stav
   1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:

* Národný akčný plán boja proti terorizmu na roky 2015 – 2018 schválený uznesením vlády SR č. 213/2015;
* Koncepcia boja proti extrémizmu na roky 2015 – 2019 schválená uznesením vlády SR č. 129/2015;
* Akčný plán predchádzania a eliminácie rasizmu, xenofóbie, antisemitizmu a ostatných foriem intolerancie na roky 2016 - 2018 schválený uznesením č. 12/2016 vládou SR;
* Zákon č. 300/2005 Z. z. „Trestný zákon“ najmä v nadväznosti na aktualizáciu vyplývajúcu zo zákona č. 316/2016 Z. z. o uznávaní a výkone majetkového rozhodnutia vydaného v trestnom konaní v Európskej únii a o zmene a doplnení niektorých zákonov.
  1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

Zdrojom informácií pre potreby sú/budú predovšetkým štatistiky z Evidenčno-štatistického systému kriminality Ministerstva vnútra SR a ISEP a anonymizované údaje o riešených prípadoch vo vymedzenej oblasti.

* 1. Uveďte, na ktoré z ukončených a prebiehajúcich národných projektov[[10]](#footnote-11) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak relevantné):

Z prostriedkov EÚ ani inej zahraničnej finančnej pomoci neboli v uvedenej oblasti realizované národné projekty.

* 1. Popíšte problémové a prioritné oblasti, ktoré rieši zámer národného projektu. (Zoznam známych problémov, ktoré vyplývajú zo súčasného stavu a je potrebné ich riešiť):

**Strategická úroveň problémov vo vymedzenej oblasti projektu (pôsobenie vo vzťahu k širokej verejnosti):**

* Neexistencia inštitucionálnej kapacity pre výskum, monitorovanie a proaktívne pôsobenie voči šíreniu propagandy a dezinformácií spôsobilých ohroziť stabilitu spoločnosti.
* Neexistencia inštitucionálnej kapacity pre oblasť strategického riadenia a koordinácie bezpečnostných politík štátu.
* Nejednoznačnosť prístupu spoločenských autorít k výkladu problémov v oblasti extrémizmu a propagandy z hľadiska sociológie, pedagogiky, histórie, etiky politológie a v iných príbuzných vedných oblastiach.
* Nízka úroveň povedomia a znalostí o problematike informačného pôsobenia, dezinformácií a kognitívnej bezpečnosti v radoch verejnej správy a podceňovanie vplyvu informačnej vojny a propagandy na postoje a správanie obyvateľov SR.
* Vysoká miera akceptácie dezinformácií, konšpirácií a anti-demokratických naratívov medzi obyvateľstvom, nízka úroveň mediálnej gramotnosti a schopnosti kriticky vyhodnocovať obsah mediálnych informácií, obzvlášť v prostredí internetu a sociálnych sietí.

**Problémy pri výkone činnosti orgánov činných v trestnom konaní (OČTK) vo vymedzenej oblasti projektu (vo vzťahu k vnútorným procesom prijímateľa a partnerov):**

* Neexistencia jednotnej metodiky a podporných nástrojov pre posudzovanie (prediktívne určovanie) a elimináciu prejavov extrémizmu a terorizmu v SR, ktorej dôsledkom sú komplikácie a nejasnosti v priebehu posudzovania, vyšetrovania a dokazovania trestných činov v rámci činnosti OČTK, ako aj následne pri samotných súdnych konaniach a to aj v prípadoch, kde sú prejavy súvisiace s extrémizmom a terorizmom relatívne objektívne zdôvodniteľné.
* Neexistencia regulárnej inštitucionálnej kapacity pre výskum a znaleckú činnosť posudzovania (prediktívneho určovania) a eliminácie prejavov extrémizmu a terorizmu a šírenia propagandy v SR, kde neexistencia znaleckej autority spôsobuje oslabené postavenie OČTK pri dokazovaní trestných činov (v prípade extrémizmu sa uplatňujú aj priestupkové konania mimo činnosti OČTK), ktoré súvisia s extrémizmom a terorizmom. Potreba posilnenia metodicko-analytickej kapacity na podporu činnosti OČTK a legislatívneho procesu.

**Oblasť problémov týkajúca sa ľudských zdrojov:**

Problémy v oblasti ľudských zdrojov vznikajú s ohľadom na požadovanú kvalitu činností a kvalifikovanosť zamestnancov (od znaleckej/výskumnej, cez vzdelávaciu až po praktickú úroveň), s požiadavkami na pripravenosť pri realizácii zmien a ostatných väzieb pri riadení a rozvoji zručností (skills management/development).

Ľudské zdroje stoja v centre návrhu národného projektu. Zamestnanci prijímateľa (APZ) ako aj partnerov projektu (primárne zamestnanci MV SR a PZ realizujúci reformu v priamom slede, špecialisti realizujúci vzdelávanie pedagogických zamestnancov) sú autormi i nositeľmi reformných zmien, ktorých realizácia vyžaduje intenzívnu spoluprácu s ostatnými partnermi z akademickej a odbornej obce, mimovládneho sektora a občianskej spoločnosti ako aj vo vzťahu k cieľovým skupinám v rámci dotknutých zamestnancov verejnej správy (najmä kľúčoví pedagogickí zamestnanci), širokej verejnosti a najmä v rámci ohrozených skupín obyvateľstva.

Oblasti problémov:

* značný záber cieľových skupín – vysoký počet dotknutých zamestnancov verejnej správy (PZ a pedagogickí zamestnanci) a ich schopnosť reflektovať na zmeny distribuované cez vzdelávací systém;
* nedostatočné odborné kapacity v oblasti výskumu a znaleckej činnosti vo vymedzenej oblasti reformy;
* potreba zavedenia pilotného kontinuálneho vzdelávania pre všetkých kľúčových zamestnancov verejnej správy ako aj zavedenie nových/upravených programov vzdelávania na všetkých jeho úrovniach (t.j. komplexne v rámci celoživotného vzdelávania);
* výmena skúseností zo zahraničnými partnermi ako aj realizácia celoplošnej osvety spoločnosti vo vymedzenej oblasti reformy.

**Oblasť problémov týkajúca sa financovania:**

Náklady komplexnej reformy cez viaceré sektory verejnej správy nesú zvýšené potreby na financovanie (nad rámec bežného rozpočtu) a to na jednej strane najmä vo vzťahu k intervencii do administratívnych kapacít (dotknutých zamestnancov verenej správy) a na druhej strane pri potrebe technicky zabezpečiť činnosť výskumnej – znaleckej zložky a metodicko – analytickej zložky PZ, ktorou sa podporí efektivitu výkonu činnosti (v konečnom dôsledku v rámci OČTK) realizáciou pracovných nástrojov tak, aby bolo možné efektívne selektovať a spracovávať údaje z rozličných informačných systémov a porovnávať ich zo zdrojmi dát, ktoré spracúvajú v rámci konaní a špecifických potrieb zamestnanci skríningových centier (PZ).

* 1. Popíšte administratívnu, finančnú a prevádzkovú kapacitu žiadateľa a partnera (v prípade, že v projekte je zapojený aj partner)

Prijímateľ – hlavný partner APZ je štátnou vysokou školou a rozpočtovou organizáciou v rámci kapitoly MV SR. Realizácia projektu sa uskutoční najmä v rámci nasledujúcich odborných útvarov APZ vrátane pracovníkov zabezpečujúcich projektové a finančné riadenie s celkom cca do 40 osôb:

* Rektorát APZ (administratívno-technické zabezpečenie);
* Ústav multidisciplinárnych štúdii APZ (garantujúce odborné pracovisko);
* Katedra kriminológie APZ;
* Katedra kriminálnej polície APZ;
* Katedra vyšetrovania APZ;
* Katedra kriminalistiky a forenzných vied APZ;
* Katedra policajných vied APZ;
* Katedra spoločenských vied APZ;
* Katedra informatiky a manažmentu APZ;
* Katedra správneho práva APZ;
* Externí experti a odborníci.

Partner – MV SR je ministerstvo – ústredný orgán štátnej správy a štátna rozpočtová organizácia. Realizácia projektu sa uskutoční najmä v rámci nasledujúcich odborných útvarov ministerstva a zabezpečí ju vrátane pracovníkov zabezpečujúcich projektové a finančné riadenie celkom cca do 54 osôb:

* Kancelária ministra vnútra SR (cca 24 osôb, oblasť riadenia a koordinácie bezpečnostných politík štátu a monitorovanie a proaktívne pôsobenie voči šíreniu propagandy a dezinformácií spôsobilých ohroziť stabilitu spoločnosti);
* Policajný zbor v štruktúre MV SR (cca 30 osôb, oblasť výkonu OČTK a odborné vzdelávanie ostatných zložiek PZ);

Partner – MŠVVŠ SR je ministerstvo – ústredný orgán štátnej správy a štátna rozpočtová organizácia. Realizácia projektu sa uskutoční najmä v rámci nasledujúcich odborných útvarov ministerstva a zabezpečí ju vrátane pracovníkov zabezpečujúcich projektové a finančné riadenie celkom cca do 8 osôb, oblasť pôsobenia je najmä aktualizácia koncepcií vzdelávania vo vymedzenej oblasti projektu;

Partner – výskumno – vzdelávacia inštitúcia podľa podmienok verejnej výzvy zabezpečí činnosti na projekte vrátane pracovníkov zabezpečujúcich projektové a finančné riadenie celkom cca do 8 osôb, pôsobenia je najmä tvorba programov ďalšieho/celoživotného vzdelávania a výkon vzdelávania cieľovej skupiny pedagogických zamestnancov.

1. Vysvetlite hlavné ciele NP (stručne):

*(očakávaný prínos k plneniu strategických dokumentov, k socio-ekonomickému rozvoju oblasti pokrytej OP, k dosiahnutiu cieľov a výsledkov príslušnej prioritnej osi/špecifického cieľa)*

**Ciel NP:**

Aktivita navrhnutého národného projektu „Analýza stavu extrémizmu, terorizmu a šírenia propagandy v SR, tvorba metodík a legislatívy vrátane budovania kapacít verejnej správy v SR v oblasti eliminácie prejavov extrémizmu, terorizmu a podmienok pre šírenie propagandy. Budovanie spolupráce medzi všetkými relevantnými aktérmi vrátane výskumného, mimovládneho štátneho a samosprávneho sektora. Vzdelávanie inštitucionálnych kapacít VS a osvetové aktivity. Posilňovanie a inštitucionalizácia analytických kapacít v rámci realizácie politík na úseku vnútornej bezpečnosti štátu.“ sleduje nasledujúce ciele:

* **zriadenie výskumnej a znaleckej kapacity na podporu systému posudzovania, potláčania a prevencie prejavov extrémizmu, terorizmu a šírenia propagandy**

Vybudovaním regulárnej inštitucionálnej kapacity pre výskum a znaleckú činnosť posudzovania (prediktívneho určovania), postupov vyšetrovania a dokazovania a eliminácie prejavov extrémizmu, terorizmu a šírenia propagandy v SR sa zabezpečí efektívnejší a účinnejší výkon činností OČTK a aj následných súdnych konaní. Zároveň bude možné na základe záverov výskumných úloh stanoviť priority pre vzdelávanie jednotlivých cieľových skupín.

* **zriadenie inštitucionálnej kapacity v oblasti koordinácie bezpečnostného manažmentu (vnútornej bezpečnosti štátu)**

Vybudovaním regulárnej inštitucionálnej kapacity v oblasti koordinácie bezpečnostného manažmentu (vnútornej bezpečnosti štátu) sa v SR zabezpečí systematická realizácia, hodnotenie a aktualizácia bezpečnostných politík na všetkých úrovniach štátu a verejnej správy s nasledujúcimi kľúčovými úlohami v rámci riešenej problematiky:

1. Kvalitné analytické zhodnotenie existujúcich hrozieb a možností reakcie zo strany verejnej správy, resp. rezortu MV SR ako koordinátora.
2. Vykonávanie monitoringu, zber, vyhodnocovania dát. Návrh koncepčných materiálov a verejných politík smerujúci k naplneniu strategických cieľov v oblasti vnútornej bezpečnosti.
3. Spracovanie analytických podkladov o trendoch a vývoji v oblasti vnútornej bezpečnosti (výročné správy, správy o plnení verejných politík).
4. Centrum excelentnosti na problematiku hybridných hrozieb.
5. Plnenie úloh v oblasti strategickej komunikácie v oblasti vnútornej bezpečnosti.

Zaručenie toku informácií od jednotlivých prvkov bezpečnostného systému k rozhodovateľom – najvyšším predstaviteľom rezortu MV SR.

* **zriadenie, resp. posilnenie analyticko-metodickej jednotky na podporu činnosti OČTK pri posudzovaní, potláčaní a prevencii prejavov extrémizmu a terorizmu**

Ukotvením metodicko-analytickej jednotky v systéme OČTK bude podporená činnosť represívnych zložiek pri posudzovaní (prediktívnom určovaní), podpore postupov vyšetrovania, dokazovania a eliminácie prejavov extrémizmu a terorizmu v SR. Zároveň bude metodicko-analytická jednotka podporovať legislatívny proces vo vymedzenej oblasti formou spätnej väzby na základe skúseností z praxe.

* **zvýšenie efektívnosti a účinnosti systému posudzovania, potláčania a prevencie prejavov extrémizmu a terorizmu**

Dobudované, resp. posilnené inštitucionálne kapacity a následné zvyšovanie odbornosti a kvalifikácie špecializovaných pracovníkov (PZ) zodpovedných subjektov za posudzovanie, vyšetrovanie a dokazovanie trestných činov súvisiacich s prejavmi extrémizmu a terorizmu na základe najnovších vedeckých poznatkov umožní zefektívniť postup OČTK a následne aj zefektívniť postup pred súdnymi orgánmi proti nezákonnej činnosti extrémistických skupín a hnutí.

* **zvýšenie informovanosti dotknutých zamestnancov orgánov verejnej správy ako aj širokej verejnosti o negatívnych následkoch prejavov extrémizmu, terorizmu a šírenia propagandy, vrátane informovania a prevencie pred týmito javmi**

Zabezpečí sa jednotný systém osvety a vzdelávania (odborného a všeobecného) v celom vertikálnom rozsahu (od základného až po celoživotné) v oblasti posudzovania a prevencie prejavov extrémizmu, terorizmu a šírenia propagandy.

* **zníženie prejavov extrémizmu medzi verejnosťou a lepšia ochrana zraniteľných skupín**

Prostredníctvom vypracovaného a zavedeného jednotného systému osvety a vzdelávania bude zabezpečená informovanosť širokých vrstiev spoločnosti o pôsobení a negatívnych následkoch prejavov extrémizmu, terorizmu a šírenia propagandy. Zároveň bude verejnosť informovaná o postupoch a nástrojoch ako predchádzať negatívnym dôsledkom a zároveň sa zvýši ochrana vylúčených skupín pred ich účinkami.

1. Očakávaný stav a merateľné ciele

| V tejto časti popíšte očakávané výsledky projektu s konkrétnym prínosom vo vzťahu k rozvoju oblasti pokrytej operačným programom a zrealizovaniu aktivít. V tabuľke nižšie uveďte projektové ukazovatele a iné údaje. Projektové ukazovatele musia byť definované tak,  aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne.[[11]](#footnote-12) | | | | |
| --- | --- | --- | --- | --- |
| Cieľ národného projektu | Merateľný ukazovateľ | Indikatívna cieľová hodnota | Aktivita projektu | Súvisiaci programový ukazovateľ[[12]](#footnote-13) |
| **Analýza stavu extrémizmu, terorizmu a šírenia propagandy v SR, tvorba metodík a legislatívy vrátane budovania kapacít verejnej správy v SR v oblasti eliminácie prejavov extrémizmu, terorizmu a podmienok pre šírenie propagandy. Budovanie spolupráce medzi všetkými relevantnými aktérmi vrátane výskumného, mimovládneho štátneho a samosprávneho sektora. Vzdelávanie inštitucionálnych kapacít VS a osvetové aktivity. Posilňovanie a inštitucionalizácia analytických kapacít v rámci realizácie politík na úseku vnútornej bezpečnosti štátu.** | P0178- Počet koncepčných, analytických a metodických materiálov | 3 | A1 – Analytické dokumenty k posudzovaniu (prediktívnemu určovaniu) a eliminácii prejavov **extrémizmu, terorizmu a šírenia propagandy** v SR (3 samostatné dokumenty). | N/A |
| P0178- Počet koncepčných, analytických a metodických materiálov | 3 | A1 – Jednotná metodika pre posudzovanie (prediktívne určovanie) a elimináciu prejavov **extrémizmu, terorizmu a šírenia propagandy** v SR (3 samostatné dokumenty). | N/A |
| P0465 – Počet ústredných orgánov štátnej správy ktoré získali podporu na zavedenie a/alebo posilnenie analytických jednotiek | 1 | A1 – podpora pre skríningové centrá na úrovni PZ (MV SR) plniace úlohy metodicko-analytickej jednotky pre oblasť posudzovania (prediktívneho určovania) a elimináciu prejavov **extrémizmu, terorizmu** v SR | O0058 – Počet ústredných orgánov štátnej správy ktoré získali podporu na zavedenie a/alebo posilnenie analytických jednotiek |
| P0544 - Počet zamestnancov v novo zavedených a/alebo posilnených analytických jednotkách na základe podpory z OP EVS. | 20 | A1 – skríningové centrá na úrovni PZ plniace úlohy metodicko-analytickej jednotky pre oblasť posudzovania (prediktívneho určovania) a elimináciu prejavov **extrémizmu, terorizmu** v SR | P0544 - Počet zamestnancov v analytických jednotkách v orgánoch štátnej správy na začiatku podpory |
| P0518 – Počet vyškolených zamestnancov, ktorí získali kompetencie v oblasti inovovaných procesov (s certifikátom) | 20 | A1 – zamestnanci z analyticko – metodických centier (skríningové centrá) | ROO48 - Počet vyškolených zamestnancov, ktorí získali  kompetencie v oblasti inovovaných procesov  (s certifikátom) |
| P0723 Počet subjektov, ktoré implementovali inovované procesy | 2 | A1 – Implementácia jednotnej metodiky pre posudzovanie (prediktívne určovanie) a elimináciu prejavov extrémizmu, terorizmu a šírenia propagandy v SR. PZ (MV SR) a APZ | N/A |
| P0178 Počet koncepčných, analytických a metodických materiálov | 2 | A1 – Návrh interaktívnej komunikačnej kampane na oblasť problematiky extrémizmu a imunizáciu spoločnosti pred vplyvom dezinformácií a propagandy.  Návrh inštitucionalizácie centrálnej úrovne v rámci politík vnútornej bezpečnosti. | N/A |
| P0729 - Počet osôb zapojených do vzdelávania | 1500 | A1 – Vzdelávanie vybraných zamestnancov verejnej správy na základe aktualizovaného systému vzdelávania v oblasti pre posudzovanie a eliminácie prejavov extrémizmu a terorizmu na základe spracovanej jednotnej metodiky. | N/A |
| P0722 - Počet úspešných absolventov vzdelávacich aktivít | 750 | A1 – Vzdelávanie vybraných zamestnancov verejnej správy na základe aktualizovaného systému vzdelávania – pedagogický zamestnanci. | N/A |
| Iné údaje, ktorými je možné sledovať napĺňanie cieľov národného projektu (ak relevantné) | | | | |
| Cieľ národného projektu | Ukazovateľ | Indikatívna cieľová hodnota | Aktivita projektu | |
| **Analýza stavu extrémizmu, terorizmu a šírenia propagandy v SR, tvorba metodík a legislatívy vrátane budovania kapacít verejnej správy v SR v oblasti eliminácie prejavov extrémizmu, terorizmu a podmienok pre šírenie propagandy. Budovanie spolupráce medzi všetkými relevantnými aktérmi vrátane výskumného, mimovládneho štátneho a samosprávneho sektora. Vzdelávanie inštitucionálnych kapacít VS a osvetové aktivity. Posilňovanie a inštitucionalizácia analytických kapacít v rámci realizácie politík na úseku vnútornej bezpečnosti štátu.** | Zvýšenie počtu objasnenosti trestných činov súvisiacich s radikalizmom – extrémizmom a terorizmom z dôvodu posilnených kapacít a zvýšenej kvalifikácie OČTK v danej oblasti. | 51/rok | A1 | Počet objasnených trestných činov súvisiacich s prejavmi extrémizmu a terorizmu. |
| Zvýšenie objasnených priestupkov súvisiacich s radikalizmom – extrémizmom z dôvodu zvýšenej kvalifikácie zodpovedajúcich zamestnancov v danej oblasti. | 30/rok | A1 | Počet objasnených priestupkov súvisiacich s prejavmi extrémizmu. |
| Zvýšenie nahlasovania protiprávnych konaní súvisiacich s radikalizmom – extrémizmom (vrátane internetu a médií) zo strany verejnosti na základe zavedených nástrojov. | 130/rok | A1 | Počet protiprávnych konaní súvisiacich s prejavmi extrémizmu. |
| Zvýšenie vyhľadávacích schopností OČTK a následné prijímanie krokov na potlačenie protispoločenskej činnosti. | 200/rok | A1 | Počet začatých trestných stíhaní |
| Zavedenie vzdelávacích programov reflektujúcich na riešenia problematiky prevencie, potláčania prejavov extrémizmu a šírenia propagandy, vrátane uplatňovania politík vnútornej bezpečnosti na základe najnovších poznatkov do praxe. | 3100 | A1 | Počet absolventov špecializovaného vzdelávania. |

*V prípade viacerých merateľných ukazovateľov, doplňte údaje za každý merateľný ukazovateľ.*

1. Bližší popis merateľných ukazovateľov.[[13]](#footnote-14)

| Predmetná časť sa týka projektových ukazovateľov | |
| --- | --- |
| Názov merateľného ukazovateľa[[14]](#footnote-15) | P0178 – Počet koncepčných, analytických a metodických materiálov |
| Akým spôsobom sa budú získavať dáta? | Napĺňanie merateľných ukazovateľov sa bude sledovať monitorovaním realizácie aktivity a dosiahnutých výstupov. |
| Názov merateľného ukazovateľa[[15]](#footnote-16) | P0723 – Počet subjektov, ktoré implementovali inovované procesy |
| Akým spôsobom sa budú získavať dáta? | Napĺňanie merateľných ukazovateľov sa bude sledovať monitorovaním realizácie aktivity a dosiahnutých výstupov. |
| Názov merateľného ukazovateľa[[16]](#footnote-17) | P0729 – Počet osôb zapojených do vzdelávania |
| Akým spôsobom sa budú získavať dáta? | Napĺňanie merateľných ukazovateľov sa bude sledovať monitorovaním realizácie aktivity a dosiahnutých výstupov. |

*V prípade viacerých merateľných ukazovateľov, doplňte údaje za každý z nich.*

1. Očakávané dopady

|  |  |  |
| --- | --- | --- |
| Zoznam prínosov a prípadných iných dopadov, ktoré sa dajú očakávať  pre jednotlivé cieľové skupiny | | |
| Dopady | Cieľová skupina (ak relevantné) | Počet[[17]](#footnote-18) |
| Podpora a posilňovanie, vzdelávanie špecializovaných kapacít pri realizácii komplexného bezpečnostného manažmentu štátu v danej oblasti. | Inštitúcie a subjekty verejnej správy | cca 3100 |
| Zvyšovanie povedomia zamestnancov VS o danej problematike za účelom včasného identifikovania rizikových faktorov. | Inštitúcie a subjekty verejnej správy | cca 3000 |
| Zvyšovanie povedomia obyvateľstva o danej problematike za účelom včasného identifikovania rizikových faktorov. Zníženie rizika podľahnutia rizikových skupín obyvateľstva vplyvu propagandy a extrémistických skupín a hnutí. | Verejnosť | Obyvatelia SR |

*V prípade viacerých cieľových skupín, doplňte dopady na každú z nich.*

1. Aktivity

a) Uveďte detailnejší popis aktivít.

V zmysle stanoveného logicko-časového fázovania projektu sa národný projekt rozčleňuje na tri základné, vzájomne prepojené podaktivity. Aktivity budú realizované vlastným odborným personálom prijímateľa a partnerov a činnosti, ktoré nie je možné odborne pokryť vlastnými kapacitami, budú využité externé služby. Návrh rozdelenia týchto činností je uvedený v časti 13. Rozpočet.

Výstupy ako aj smerovanie realizovanej aktivity budú priebežne komunikované s kľúčovými expertmi multisektorovej platformy a zároveň schvaľované štatutárnym zástupcom prijímateľa.

**Aktivita 1. Analýza stavu extrémizmu, terorizmu a šírenia propagandy v SR, tvorba metodík a legislatívy vrátane budovania kapacít verejnej správy v SR v oblasti eliminácie prejavov extrémizmu, terorizmu a podmienok pre šírenie propagandy. Budovanie spolupráce medzi všetkými relevantnými aktérmi vrátane výskumného, mimovládneho štátneho a samosprávneho sektora. Vzdelávanie inštitucionálnych kapacít VS a osvetové aktivity. Posilňovanie a inštitucionalizácia analytických kapacít v rámci realizácie politík na úseku vnútornej bezpečnosti štátu.**

**Podaktivita 1.1 Tvorba a posilňovanie kapacít v oblasti v oblasti realizácie politík na úseku vnútornej bezpečnosti štátu s akcentom na prevenciu a potláčanie prejavov extrémizmu, terorizmu a šírenia propagandy**

Primárnym účelom podaktivity je:

* vytvorenie, resp. posilnenie inštitucionálnej kapacity pre výskum a znalecké posudzovanie, odhaľovanie, vyšetrovanie, dokazovanie, elimináciu a prevenciu prejavov extrémizmu, a terorizmu na úrovni APZ (počíta sa s priamym zapojením min. 12 vedecko-výskumných zamestnancov APZ a náborom ďalších expertov (min. 2 súdni znalci v požadovanom odbore znalectva, experti v neobsadených vedných odboroch);
* vytvorenie, resp. posilnenie analyticko-metodických kapacít (ako podpory činnosti represívnych zložiek) v oblasti odhaľovania, vyšetrovania, dokazovania, eliminácie ako aj prevencie prejavov extrémizmu a terorizmu na úrovni PZ (skríningové centrá Národnej protiteroristickej jednotky Národnej kriminálnej agentúry Prezídia Policajného zboru MV SR) – podpora bude spočívať predovšetkým v materiálno-technickom zabezpečení centier ako aj v špecializovanom vzdelávaní ich zamestnancov;
* na základe navrhnutej štruktúry a obsahu z analýzy a aplikovaného výskumu (realizovaného pod gesciou APZ) vytvorenie inštitucionálnej (najmä analyticko-metodickej) kapacity ústredných orgánov pre koordináciu tvorby, vyhodnocovania a monitoringu implementácie bezpečnostnej politiky štátu v prostredí MV SR (Kancelária ministra vnútra SR, výsledkom bude implementácia výstupov aplikovaného výskumu v praxi);
* na základe navrhnutej štruktúry a obsahu z analýzy a aplikovaného výskumu (realizovaného pod gesciou APZ) vytvorenie inštitucionálnej kapacity pre výskum, monitorovanie a proaktívne pôsobnie voči šíreniu propagandy a dezinformácií spôsobilých ohroziť stabilitu spoločnosti v prostredí MV SR (Kancelária ministra vnútra SR, výsledkom bude implementácia výstupov aplikovaného výskumu v praxi);
* vo fáze realizácie projektu v gescii APZ vytvorenie multisektorovej platformy, ktorá bude zahŕňať relevantných odborníkov vrátane príslušníkov PZ, zamestnancov relevantných inštitúcií verejnej správy, pracovníkov mimovládneho sektora, sociálnych pracovníkov, akademikov atď., ktorá vytvorí priestor pre výmenu skúseností naprieč relevantnými sektormi a tvorbu nových iniciatív v oblasti boja proti extrémizmu, terorizmu a šíreniu propagandy. Zároveň bude analyzovať existujúce opatrenia a navrhovať ich aktualizáciu, resp. inováciu za účelom znižovania štrukturálnych systémových nedostatkov, ktorých dôsledkom môže byť vzrast extrémizmu a šírenie dezinformácií a propagandy. Platforma bude organizovať výročnú konferenciu o extrémizme a šírení propagandy a bude určená pre odbornú verejnosť a zamestnancov verejného sektora. Platforma bude organizovať workshopy pre odbornú verejnosť v téme realizovanej reformy. Výstupy z podujatí budú zverejňované na webovej stránke platformy. Koordináciu platformy by po zrealizovaní podaktivity mal prevziať zodpovedný útvar MV SR.

Očakávané výstupy aktivity:

* ukotvenie odborných útvarov na úrovni APZ a MV SR ako zodpovedajúcich entít verejnej správy v SR v oblasti eliminácie prejavov extrémizmu, terorizmu a podmienok šírenia propagandy;
* vytvorenie multisektorovej platformy analyzujúcej stav extrémizmu a šírenia propagandy v SR a navrhujúcej adekvátne riešenia pre inštitúcie VS;
* realizácia pravidelnej konferencie a výročnej správy platformou o stave extrémizmu a šíreniu propagandy v SR.

**Podaktivita 1.2 Riešenie analytických, výskumných a metodických úloh vrátane rozvíjania spolupráce medzi všetkými relevantnými aktérmi**

Primárnym účelom podaktivity je:

* realizácia aplikovaného výskumu pod gesciou APZ analyzujúceho súčasný stav v riešenej oblasti problematiky extrémizmu a terorizmu v podmienkach SR a výsledkom bude tvorba jednotnej metodiky pre posudzovanie (prediktívne určovanie), vyšetrovanie, dokazovanie a elimináciu prejavov extrémizmu a terorizmu vrátane vývoja a spracovania  pracovných (elektronických) nástrojov pre podporu činnosti znaleckých a výskumných kapacít ako aj represívnych zložiek (MV SR – PZ aplikuje výsledky výskumu v praxi).
* realizácia aplikovaného výskumu pod gesciou APZ analyzujúceho nové trendy v riešenej oblasti problematiky extrémizmu a terorizmu vo svete  s hodnotením a návrhom opatrení pre existujúce mechanizmy posudzovania (prediktívneho určovania), vyšetrovania, dokazovania a elimináciu prejavov extrémizmu a terorizmu na podmienky SR (po aktualizácii jednotnej metodiky aplikuje MV SR – PZ výsledky výskumu v praxi)..
* realizácia výskumu analyzujúceho personálne, inštitucionálne, mediálne a iné prepojenia medzi extrémistickými subjektami a subjektami šíriacimi antidemokratickú propagandu. Spracovanie úvodnej štúdie mapujúcej aktérov, kanály, formy vplyvu a dopad šírenia antidemokratickej propagandy ako základ pre tvorbu verejných politík v danej oblasti (MV SR ako ústredný/politický orgán štátu aplikuje odporúčané prístupy v praxi).
* tvorba jednotného systému vzdelávania (vzdelávacieho rámca, vzdelávacích noriem) v oblasti posudzovania a prevencie prejavov extrémizmu, terorizmu a šírenia propagandy (existujúce kapacity MV SR – (príslušníci) PZ budú vzdelávané prezenčne v príslušných kurzoch v zariadeniach APZ / Stredné odborné školy PZ, nové kapacity MV SR – (príslušníci) PZ budú vzdelávané v riadnych študijných programoch, pedagogickí zamestnanci budú vzdelávaní v programoch ďalšieho vzdelávania v rámci celoživotného vzdelávania).
* návrh inštitucionalizácie a budovania nových metodických a analytických kapacít na úrovni orgánov ústrednej štátnej správy a orgánov územnej a miestnej samosprávy v oblasti tvorby, vyhodnocovania a monitoringu implementácie bezpečnostnej politiky štátu ako celku (aplikovaný výskum v oblasti politík bezpečnosti určí priority pre jednotlivé stupne riadenia bezpečnostných politík).
* analýza existujúceho legislatívneho rámca a návrh jeho optimalizácie v oblasti prevencie a potláčania prejavov extrémizmu a terorizmu na základe najnovších poznatkov.

Očakávané výstupy aktivity:

* zrealizovanie 3 úloh aplikovaného výskumu v predmetnej oblasti reformy v gescii APZ;
* vytvorená jednotná metodika pre posudzovanie (prediktívne určovanie) a elimináciu prejavov extrémizmu, terorizmu a šírenia propagandy v SR (3 samostatné oblasti);
* úpravené jednotlivé vzdelávacie rámce v celom rozsahu (t.j. celoživotnom) v nadväznosti na závery a odporúčania z výskumnej činnosti v projekte ako aj navrhnutej koncepcie vzdelávania vo vymedzenej oblasti projektu;
* realizácia pravidelnej konferencie a výročnej správy o stave extrémizmu a šíreniu propagandy v SR.

**Podaktivita 1.3 Vzdelávanie inštitucionálnych kapacít VS, verejnosti a osvetové aktivity pre ostatné cieľové skupiny.**

Primárnym účelom podaktivity je:

* vzdelávanie špecializovaných zamestnancov MV SR - PZ (najmä vyšetrovateľov a operatívnych zložiek) v oblasti odhaľovania, vyšetrovania, dokazovania a prevencie páchania priestupkov a trestných činov súvisiacich s extrémizmom a terorizmom vrátane adresného vzdelávanie vybraných zamestnancov v zahraničí s cieľom prenosu najlepšej praxe v riešenej oblasti (existujúce kapacity MV SR – (príslušníci) PZ budú vzdelávané prezenčne v príslušných kurzoch v zariadeniach APZ, nové kapacity MV SR – (príslušníci) PZ budú vzdelávané v riadnych študijných programoch);
* vzdelávanie ostatných zamestnancov MV SR - PZ (najmä pôsobiacich ako osoby prvého kontaktu) a zamestnancov verejnej správy (MV SR) pri posudzovaní (priestupkov) ako aj prevencii prejavov extrémizmu (existujúce kapacity MV SR – (príslušníci) PZ budú vzdelávané prezenčne v príslušných kurzoch v zariadeniach APZ / Stredné odborné školy PZ, nové kapacity MV SR – (príslušníci) PZ budú vzdelávané v riadnych študijných programoch);
* vzdelávanie zamestnancov pôsobiacich v kľúčových vzdelávacích inštitúciách v oblasti problematiky vnútornej bezpečnosti s akcentom na problematiku extrémizmu, terorizmu a šírenia propagandy (pedagogickí zamestnanci budú vzdelávaní v programoch ďalšieho vzdelávania v rámci celoživotného vzdelávania príslušnou výskumno-vzdelávacou inštitúciou v jej priestoroch a zariadeniach).
* návrh komplexnej komunikačnej kampaň v oblasti problematiky zameranej na prevenciu extrémizmu a imunizáciu spoločnosti pred vplyvom dezinformácií a propagandy (ako výsledku výskumnej úlohy). Zvyšovanie právneho povedomia o činoch súvisiacich s extrémizmom a terorizmom. Realizácia vzdelávacích platforiem v riešenej oblasti.

Očakávané výstupy aktivity:

* vzdelávanie zodpovedajúcich zamestnancov verejnej správy (cca 3000 osôb);
* komunikačná kampaň v oblasti riešenej problematiky reformy.

b) V tabuľke nižšie uveďte rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.

|  |  |  |  |
| --- | --- | --- | --- |
| Názov aktivity | Cieľ, ktorý má byť aktivitou dosiahnutý (podľa sekcie *Očakávaný stav*) | Spôsob realizácie (žiadateľ a/alebo partner) | Predpokladaný počet mesiacov realizácie aktivity |
| **Analýza stavu extrémizmu, terorizmu a šírenia propagandy v SR, tvorba metodík a legislatívy vrátane budovania kapacít verejnej správy v SR v oblasti eliminácie prejavov extrémizmu, terorizmu a podmienok pre šírenie propagandy. Budovanie spolupráce medzi všetkými relevantnými aktérmi vrátane výskumného, mimovládneho štátneho a samosprávneho sektora. Vzdelávanie inštitucionálnych kapacít VS a osvetové aktivity. Posilňovanie a inštitucionalizácia analytických kapacít v rámci realizácie politík na úseku vnútornej bezpečnosti štátu.** | Zriadenie výskumnej a znaleckej kapacity na podporu systému posudzovania, potláčania a prevencie prejavov extrémizmu, terorizmu a šírenia propagandy. | APZ | 48 |
| Zriadenie inštitucionálnej kapacity v oblasti koordinácie bezpečnostného manažmentu (vnútornej bezpečnosti štátu). | MV SR |
| Zriadenie, resp. posilnenie analyticko-metodickej jednotky na podporu činnosti OČTK pri posudzovaní, potláčaní a prevencii prejavov extrémizmu a terorizmu. | MV SR - PZ |
| Zvýšenie efektívnosti a účinnosti systému posudzovania, potláčania a prevencie prejavov extrémizmu a terorizmu. | APZ / MV SR - PZ |
| Zvýšenie informovanosti dotknutých zamestnancov orgánov verejnej správy ako aj širokej verejnosti o negatívnych následkoch prejavov extrémizmu, terorizmu a šírenia propagandy, vrátane informovania a prevencie pred týmito javmi. | APZ / MV SR |
| Zníženie prejavov extrémizmu medzi verejnosťou a lepšia ochrana zraniteľných skupín. | APZ / MV SR |  |

*V prípade viacerých aktivít, doplňte informácie za každú z nich.*

1. Rozpočet

*Jasne uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok, v prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s MP CKO č. 4 k číselníku oprávnených výdavkov v platnom znení. V prípade operačných programov implementujúcich infraštruktúrne projekty, ako aj projekty súvisiace s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.*

Ceny boli stanovené na základe prieskumu trhu a v súlade so mzdovou politikou žiadateľa.

Položky rozpočtu sú vzhľadom na stav rozpracovania vo fáze zámeru projektu indikatívne.

|  |  |  |
| --- | --- | --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie | | |
| **Predpokladané finančné prostriedky na hlavné aktivity** | **Celková suma** | **Uveďte plánované vecné vymedzenie** |
| **Aktivita 1** |  |  |
| 521 Mzdové výdavky | 2 800 000,00 | Expertné a odborné činnosti zamestnancov  (znalci, vedci, výskumníci, prednášatelia a školitelia, analytici a metodici) |
| 013 Softvér /  518 Ostatné služby | 3 000 000,00 | Pracovné nástroje (pozn. 1) |
| 518 Ostatné služby | 200 000,00 | Externé expertné služby |
| 512 Cestovné náhrady | 250 000,00 | Tuzemské pracovné cesty  Zahraničné pracovné cesty  Ubytovanie, stravné |
| 518 Ostatné služby | 350 000,00 | Vzdelávanie kľúčových zamestnancov  Realizácia školiacich aktivít  Tlmočnícke služby  Účastnícke poplatky  Publikácie, materiály |
| 910 – Jednotkové výdavky /  920 – Jednotkové sumy / | 1 000 000,00 | Náhrady za účasť na vzdelávaní zamestnancov pôsobiacich v kľúčových vzdelávacích inštitúciách (pedagogický zamestnanci) v oblasti problematiky extrémizmu, terorizmu a šírenia propagandy. |
| 518 Ostatné služby | 600 000,00 | Osvetovo-vzdelávacie aktivity - komplexná informačná kampaň.  Podporená medzisektorová spolupráca prostredníctvom činnosti platformy. |
| **Hlavné aktivity SPOLU** | **8 200 000,00** |  |
| Predpokladané finančné prostriedky na podporné aktivity |  |  |
| 521 Mzdové výdavky | 450 000,00 | Účtovníctvo, personalistika, projektový a finančný manažment, publicita, informovanosť, mzdová agenda |
| 112 Zásoby | 50 000,00 | Spotrebný tovar a prevádzkový materiál  Prezentačné a propagačné materiály |
| **Podporné aktivity SPOLU** | **500 000,00** |  |
| **CELKOM** | **8 700 000,00** |  |

Poznámka č. 1: Oblasti a predpokladaný rozsah vývoja a realizácie pracovných elektronických nástrojov vyvíjaných a testovaných v súlade s požiadavkami a v spolupráci s výskumným riešiteľským tímom projektu a analyticko-metodickými kapacitami (represívne zložky MV SR - PZ):

1. Vybavenie výskumného pracoviska (výskumných/pedagogických pracovníkov) a učebne na úrovni APZ a vybavenie kľúčových metodicko-analytických kapacít MV SR – PZ vrátane zložiek strategického riadenia v rámci koordinácie politík vnútornej bezpečnosti zodpovedajúcim technickým vybavením.
2. Nástroj pre multi-jazyčné prehľadávanie zadefinovaných webových lokalít podľa preddefinovaných kľúčov (meno, lokalita, téma a pod.).
3. Automatické ukladanie údajov do štruktúrovanej podoby (xcl. a pod.) a zálohovanie dát (a následné prerušenie prepojenia s internetom z dôvodu ochrany dát).
4. Analytická vizualizácia údajov a jej prepojenie s vnútorným prostredím (analyst notebook s pluginmi do interných databáz).
5. Implementácia podporných pracovných nástrojov na základe existujúcich licenčných produktov, ich rozšírením/posilnením v nadväznosti na posilnené analyticko-metodické kapacity (výskumná zložka a PZ - represívna zložka) pre potreby realizácie projektu, napr. aj v oblasti rozšírenia možných prístupov do IS orgánov SR (mimo MV SR) a iných verejnoprávnych inštitúcií za účelom efektívneho pracovania s dostupnými informáciami ako aj samotným zefektívnením práce OČTK
6. Vývoj a tvorba automatizovaného nástroja primárne určeného pre spracovanie biometrických údajov ako aj symbolov, skratiek, kryptogramov alebo póz zo statických ako aj dynamických zdrojov informácií (v off-line/on-line režime) pracujúceho nad existujúcou infraštruktúrou verejných ako aj uzatvorených zdrojov informácii, databáz a registrov, vrátane aplikačných nástrojov uľahčujúcich identifikáciu preddefinovaných symbolov, skratiek, kryptogramov alebo póz v teréne.
7. Elektronický nástroj pre jednoduché anonymné nahlasovanie a prvotné spracovanie prejavov extrémizmu a šírenia propagandy občanmi s možnosťou dodania fotografii, odkazov na www stránky, kde sú publikované dotknuté informácie.
8. Zabezpečenie automatizovaného elektronického nástroja schopného zberať údaje zo sociálnych sietí (predovšetkým Facebook), z ktorých sa prevezmú údaje smerujúce ku identite profilu používateľa.

\*1 Realizácia vybraných podporných elektronických pracovných nástrojov je podmienená najmä ich funkčným zaradením do existujúcich rámcov vymedzených bezpečnostnou politikou celej infraštruktúry IS/IKT (v rámci P PZ a MV SR). Realizácia vybraných podporných elektronických pracovných nástrojov predpokladá parciálne rozšírenia existujúcich systémov v správe MV SR - PZ o modulové nadstavby.

\*2 Musí byť zabezpečené „zakrývanie“ prehľadávajúceho počítača v sieti internet (nesmie dochádzať k prepojeniu vonkajšieho a vnútorného dátového prostredia cez jeden PC).

1. Deklarujte, že NP vyhovuje **zásade doplnkovosti** (t. j. nenahrádza verejné   
   alebo ekvivalentné štrukturálne výdavky členského štátu v súlade s článkom 95 všeobecného nariadenia).

NP, jeho ciele a aktivity boli dizajnované tak, že požadovaný príspevok nenahrádza verejné alebo ekvivalentné štrukturálne výdavky členského štátu a finančný príspevok zo štrukturálnych a investičných fondov nemá za následok zníženie vnútroštátnych štrukturálnych výdavkov, ale je doplnkom vnútroštátneho verejného financovania na akcelerovanie implementácie reformy.

1. Bude v národnom projekte využité zjednodušené vykazovanie výdavkov? Ak áno, aký typ?

V národnom projekte bude využité zjednodušené vykazovanie výdavkov pokiaľ to detailná štruktúra výdavkov projektu umožní. Predpokladá sa použitie jednotkových výdavkov (pri vzdelávaní pedagogických zamestnancov).

1. Štúdia uskutočniteľnosti vrátane analýzy nákladov a prínosov

*Informácie sa vypĺňajú iba pre investičné[[18]](#footnote-19) typy projektov.*

|  |  |
| --- | --- |
| **Štúdia uskutočniteľnosti vrátane analýzy nákladov a prínosov** | |
| Existuje relevantná štúdia uskutočniteľnosti**[[19]](#footnote-20)** ? (áno/nie) | *N/A* |
| Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená | *N/A* |
| V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok) | *N/A* |

Príloha č. 1: Výber partnera na základe verejnej výzvy (oblasti kritérií):

*V nadväznosti na čiastkový cieľ národného projektu, ktorým je zvýšenie informovanosti dotknutých zamestnancov orgánov verejnej správy ako aj širokej verejnosti o negatívnych následkoch prejavov extrémizmu, terorizmu a šírenia propagandy, vrátane informovania a prevencie pred týmito javmi je zámerom projektu aj podpora kritickej cieľovej skupiny zamestnancov verejnej správy – pedagogických zamestnancov stredných škôl z vybraných oblastí vyučovacích predmetov.*

**Subjekt oprávneného partnera:**

*Inštitúcia realizujúca na svojich odborných úsekoch celoživotné vzdelávanie a nezávislý výskum[[20]](#footnote-21) v oblasti sociológie, pedagogiky, histórie, etiky, politológie a v príbuzných oblastiach vrátane tvorby vzdelávacích programov.*

*Uchádzač musí preukázateľne vedieť v súlade so zákonom č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z.z. poskytovať rozširujúce štúdium pedagogickým zamestnancom s vysokoškolským vzdelaním vo vzdelávacích programoch rozširujúceho štúdia, ktoré majú akreditované ako študijné programy druhého stupňa vysokoškolského vzdelávania v príslušných študijných odboroch. Rozširujúcim štúdiom si pedagogický zamestnanec rozširuje kvalifikačný predpoklad v rámci dosiahnutého stupňa vzdelania na výkon pedagogickej činnosti ďalších podkategórií v rámci kategórie učiteľ a na vyučovanie ďalšieho aprobačného predmetu alebo predmetov študijného odboru.*

**Predmet spolupráce z partnerom:**

Inštitúcia zrealizuje aplikovaný výskum v časti posúdenia obsahu vzdelávacích programov stredných škôl, v ktorom identifikuje kľúčové vyučovacie predmety a v nadväznosti na závery vyplývajúce z navrhnutej koncepcie vzdelávania vo vymedzenej oblasti národného projektu v oblasti eliminácie prejavov extrémizmu, terorizmu a podmienok pre šírenie propagandy a následne aj vzdelávanie v aktualizovaných / nových programoch ďalšieho / celoživotného vzdelávania kritickej cieľovej skupiny - pedagogických zamestnancov (stredných škôl) v očakávanom rozsahu minimálne 1 000 osôb.

***Výber partnera***

Partner pre účely realizácie ďalšieho vzdelávania pedagogických zamestnancov bude vybraný na základe posúdenia predloženého projektového návrhu a naplnenia vylučovacích a hodnotiacich kritérií definovaných odbornou komisiou prijímateľa zloženou minimálne z 5 členov menovaných štatutárnym orgánom prijímateľa.

***Projekt***

Uchádzač o partnerstvo v národnom projekte spracuje projekt na analýzu obsahu vzdelávacích programov stredných škôl, v ktorom identifikuje kľúčové vyučovacie predmety dotýkajúce sa  oblasti problematiky riešenej v národnom projekte a tieto budú následne po ukončení aplikovaného výskumu a spracovaní koncepcie vzdelávania ako aj aktualizácii školských vzdelávacích programov zapracované do osnov aktualizovaných / nových programov ďalšieho / celoživotného vzdelávania kritickej cieľovej skupiny - pedagogických zamestnancov (stredných škôl).

Uchádzač v projekte navrhne riešenie celoplošného (celé územie SR) vzdelávania dotknutej cieľovej skupiny (predpokladá sa účasť 2-3 pedagogických zamestnancov za vzdelávaciu inštitúciu v rozsahu asi 1 000 osôb) jednak z organizačného hľadiska (priestorového, technického) ako aj časového hľadiska (predpokladané trvanie môže byť maximálne v rozmedzí 1/2020 - 12/2021).

Uchádzač v projekte zhodnotí odborné predpoklady zodpovedného riešiteľa (vedúceho pracovníka) ako aj odborné predpoklady riešiteľského kolektívu.

***Oblasti kritérií***

***K.1 Vylučovacie kritériá***

*Uchádzač tieto kritériá naplní ako minimálnu podmienku. Vylučovacie kritéria obsiahnu minimálne nasledujúce oblasti:*

1. počet publikácií (v zmysle Kategórií publikačnej činnosti sledované MŠVVaŠ SR) vo vybraných oblastiach vedných disciplín sociológie, pedagogiky, histórie, etiky, politológie a v príbuzných oblastiach za sledované obdobie;
2. počet riešených vedeckých projektov (VEGA, KEGA, VUGA, APVV a iné ... ) vo vybraných oblastiach vedných disciplín *sociológie, pedagogiky, histórie, etiky, politológie a v príbuzných oblastiach* za sledované obdobie;

***K.2 Hodnotiace kritériá***

*Hodnotiace kritériá sú definované s ohľadom na potreby vyplývajúce z úloh aplikovaného výskumu v rámci národného projektu, ktorý určia rámce, priority a záväzný obsah, ktorý bude potrebné začleniť do vzdelávacích programov ďalšieho vzdelávania pedagogických zamestnancov. Hodnotiace kritériá obsiahnu minimálne nasledujúce oblasti:*

1. kvalitatívne / kvantitatívne definované kritériá hodnotenia predloženého projektu;
2. počet pedagogických zamestnancov, ktorí v sledovanom období absolvovali vzdelávací program partnera;
3. počet pedagogických zamestnancov vo vybraných oblastiach sociológie, pedagogiky, histórie, etiky, politológie a v príbuzných disciplínach, ktorí v sledovanom období absolvovali vzdelávací program partnera;
4. počet akreditovaných programov ďalšieho vzdelávania uchádzača vo vybraných oblastiach sociológie, pedagogiky, histórie, etiky, politológie a v príbuzných disciplínach za sledované obdobie;

Váhy medzi kritériami hodnotenia predloženého projektu (oblasť č. 1) a ostatnými kritériami (oblasť č. 2,3,4) budú rozdelené v pomere 1:1 (50% váha pre oblasť č. 1 a 50% váha pre oblasť č. 2,3 a 4 spolu). Hodnoty váh pre jednotlivé kritériá s ohľadom na ich počet a preferencie určí odborná komisia prijímateľa tak, aby ich súčet nepresiahol 100% (pri dodržaní limitu 50% pre jednotlivé oblasti).

V prípade potreby súčasného zaradenia minimalizačných (menšia hodnota kritéria je lepšou ako väčšia hodnota) aj maximalizačných kritérií hodnotenia (vačšia hodnota kritéria je lepšou ako menšia hodnota) do procesu výberu partnera budú tieto pre potreby výberu normalizované na základe štandarných štatistických metód (prevod na štandardizovanú stupnicu v definovanom intervale). Výsledný výber bude určený váženým súčtom hodnôt kritérií hodnotenia a určením poradia partnerov.

1. Poznámka: nezávislý výskum vykonávaný v súlade s Oznámením Európskej komisie č. 2014/C 198/01 “Rámec pre štátnu pomoc na výskum, vývoj a inovácie”, kapitola 2.1.1 “Verejné financovanie nehospodárskych činností" [↑](#footnote-ref-2)
2. V tomto dokumente je používaný pojem prijímateľ a žiadateľ. Je to tá istá osoba, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-3)
3. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkaz na platné predpisy, operačný program, národnú stratégiu, ktorá odôvodňuje jedinečnosť prijímateľa NP). [↑](#footnote-ref-4)
4. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-5)
5. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-6)
6. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-7)
7. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-8)
8. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-9)
9. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-10)
10. V prípade ak je to relevantné, uveďte aj ukončené národné projekty z programového obdobia 2007-2013. [↑](#footnote-ref-11)
11. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-12)
12. Národný projekt by mal obsahovať minimálne jeden relevantný projektový ukazovateľ, ktorý sa agreguje   
    do programového ukazovateľa. Pri ostatných projektových ukazovateľoch sa uvedie N/A. [↑](#footnote-ref-13)
13. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-14)
14. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-15)
15. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-16)
16. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-17)
17. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-18)
18. Investičný projekt *–*dlhodobá alokácia finančného aj nefinančného kapitálu na naplnenie investičného zámeru až do etapy, kedy projekt vstúpi do prevádzkovej etapy a prípadne začne generovať stabilné príjmy. Investičný projekt smeruje k: výstavbe stavby alebo jej technickému zhodnoteniu; nákupu pozemkov, budov, objektov alebo ich častí; nákupu strojov, prístrojov, tovarov a zariadení; obstaraniu nehmotného majetku vrátane softvéru. Zdroj: Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR. [↑](#footnote-ref-19)
19. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na:

    <http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-20)
20. Poznámka: nezávislý výskum vykonávaný v súlade s Oznámením Európskej komisie č. 2014/C 198/01 “Rámec pre štátnu pomoc na výskum, vývoj a inovácie”, kapitola 2.1.1 “Verejné financovanie nehospodárskych činností" [↑](#footnote-ref-21)